ਵਣਜ ਤੇ ਉਦਯੋਗ ਮੰਤਰਾਲਾ
ਡਬਲਯੂ ਟੀ ਓ ਵਿੱਚ ਭਾਰਤ ਦੀ 7ਵੀਂ ਵਪਾਰ ਨੀਤੀ ਦੀ ਸਮੀਖਿਆ
ਡਬਲਯੂ ਟੀ ਓ ਮੈਂਬਰਾਂ ਨੇ 2015 ਤੋਂ ਭਾਰਤ ਦੇ ਵਪਾਰ ਅਤੇ ਆਰਥਿਕ ਵਾਤਾਵਰਣ ਨੂੰ ਸੁਧਾਰ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ
ਭਾਰਤ ਦਾ 7ਵਾਂ ਵਪਾਰ ਨੀਤੀ ਜਾਇਜ਼ਾ  ਦਾ ਦੂਜਾ ਅਤੇ ਅੰਤਿਮ ਸੈਸ਼ਨ ਅੱਜ 08 ਜਨਵਰੀ 2021 ਨੂੰ ਜਨੇਵਾ ਵਿੱਚ ਵਿਸ਼ਵ ਵਪਾਰ ਸੰਸਥਾ ਵਿੱਚ ਮੁਕੰਮਲ ਹੋ ਗਿਆ । ਏ ਡੀ ਪੀ ਆਰ ਡਬਲਯੂ ਟੀ ਓ ਦੇ ਨਿਗਰਾਨੀ ਕਾਰਜਾਂ ਦਾ ਇੱਕ ਮਹੱਤਵਪੂਰਨ ਢੰਗ ਹੈ , ਜਿਸ ਵਿੱਚ ਮੈਂਬਰ ਦੇਸ਼ਾਂ ਦੇ ਵਪਾਰ ਅਤੇ ਸੰਬੰਧਿਤ ਨੀਤੀਆਂ ਦਾ ਡਬਲਯੂ ਟੀ ਓ ਵੱਲੋਂ ਮੁਲਾਂਕਣ ਕੀਤਾ ਜਾਂਦਾ ਹੈ , ਜਿਸ ਦਾ ਮੰਤਵ ਡਬਲਯੂ ਟੀ ਓ ਨਿਯਮਾਂ ਦੀ ਪਾਲਣਾ ਕਰਕੇ ਯੋਗਦਾਨ ਪਾਉਣਾ ਹੁੰਦਾ ਹੈ । ਜਦਕਿ ਇਸ ਜਾਇਜ਼ੇ ਤਹਿਤ ਰਚਨਾਤਮਕ ਫੀਡਬੈਕ ਮੈਂਬਰ ਨੂੰ ਮੁਹੱਈਆ ਕਰਨੀ ਹੁੰਦੀ ਹੈ ।
ਭਾਰਤ ਦੇ ਸਰਕਾਰੀ ਵਫ਼ਦ ਦੀ ਟੀ ਪੀ ਆਰ ਲਈ ਅਗਵਾਈ ਵਣਜ ਸਕੱਤਰ ਡਾਕਟਰ ਅਨੂਪ ਵਧਾਵਨ ਨੇ ਕੀਤੀ । ਡਬਲਯੂ ਟੀ ਓ ਮੈਂਬਰਸਿ਼ਪ ਵਿੱਚ ਅੱਜ ਆਪਣੇ ਸਮਾਪਤੀ ਬਿਆਨ ਵਿੱਚ ਵਣਜ ਸਕੱਤਰ ਨੇ 06 ਜਨਵਰੀ 2021 ਨੂੰ ਭਾਰਤ ਦੇ ਪਹਿਲੇ ਟੀ ਪੀ ਆਰ ਸੈਸ਼ਨ ਦੌਰਾਨ ਮੈਂਬਰਾਂ ਵੱਲੋਂ ਉਠਾਏ ਗਏ ਮੁੱਦਿਆਂ ਦੇ ਪ੍ਰਭਾਵਸ਼ਾਲੀ ਜਵਾਬ ਦਿੱਤੇ ਅਤੇ ਉਹਨਾਂ ਨੇ ਡਬਲਯੂ ਟੀ ਓ ਮੈਂਬਰਾਂ ਵੱਲੋਂ ਭਾਰਤ ਦੇ ਵਿਸ਼ਵ ਵਪਾਰ ਦੇ ਨਾਲ ਨਾਲ ਬਹੁਪੱਖੀ ਵਪਾਰ ਸਿਸਟਮ ਵਿੱਚ ਪਾਏ ਯੋਗਦਾਨ ਲਈ ਦੇਸ਼ ਨੂੰ ਦਿੱਤੇ ਮਹੱਤਵ ਦੀ ਸ਼ਲਾਘਾ ਵੀ ਕੀਤੀ । ਇਸ ਗੱਲ ਦਾ ਅੰਦਾਜ਼ਾ ਇਸ ਤੋਂ ਲਗਾਇਆ ਜਾ ਸਕਦਾ ਹੈ ਕਿ ਇਸ ਅਭਿਆਸ ਵਿੱਚ 1,050 ਤੋਂ ਜਿ਼ਆਦਾ ਸਵਾਲ ਪੁੱਛੇ ਗਏ । ਇਸ ਦੇ ਨਾਲ ਹੀ ਟੀ ਪੀ ਆਰ ਮੀਟਿੰਗ ਦੌਰਾਨ ਮੈਂਬਰ ਦੇਸ਼ਾਂ ਵੱਲੋਂ 53 ਦਖ਼ਲ ਵੀ ਦਿੱਤੇ ਗਏ ।
ਵਣਜ ਸਕੱਤਰ ਨੇ ਇਸ ਗੱਲ ਨੂੰ ਉਜਾਗਰ ਕੀਤਾ ਕਿ ਸੁਧਾਰ ਇੱਕ ਲਗਾਤਾਰ ਤੇ ਚੱਲਦੀ ਰਹਿਣ ਵਾਲੀ ਪ੍ਰਕਿਰਿਆ ਹੈ ਅਤੇ ਭਾਰਤ ਸਰਕਾਰ ਭਾਰਤ ਨੂੰ ਵਿਸ਼ਵ ਲਈ ਇੱਕ ਆਕਰਸਿ਼ਤ ਵਪਾਰ ਤੇ ਨਿਵੇਸ਼ ਭਾਈਵਾਲ ਬਣਾਉਣ ਦੇ ਰਸਤੇ ਤੇ ਚੱਲਣ ਲਈ ਪੂਰੀ ਤਰ੍ਹਾਂ ਵਚਨਬੱਧ ਹੈ । ਉਹਨਾਂ ਨੇ ਇਹ ਵੀ ਜਾਣਕਾਰੀ ਦਿੱਤੀ ਕਿ ਭਾਰਤ ਵਿਸ਼ਵ ਨਾਲ ਆਪਣੇ ਉਪਲਬੱਧ ਮੌਕਿਆਂ ਦੀ ਵਰਤੋਂ ਕਰਕੇ ਵਧੇਰੇ ਆਰਥਿਕ ਤੇ ਵਪਾਰਕ ਸੰਪਰਕ ਜੋੜਨ ਲਈ ਕੋਸਿ਼ਸ਼ਾਂ ਕਰ ਰਿਹਾ ਹੈ ।
ਵਪਾਰ ਸਕੱਤਰ ਨੇ ਕਿਹਾ ਕਿ ਚਾਲੂ ਮਹਾਮਾਰੀ ਨੇ ਖੁਰਾਕ ਅਤੇ ਰੋਜ਼ੀ ਰੋਟੀ ਦੀ ਸੁਰੱਖਿਆ ਦੇ ਮਹੱਤਵ ਨੂੰ ਇੱਕ ਵਾਰ ਫੇਰ ਅੱਗੇ ਲੈ ਆਉਂਦਾ ਹੈ ਅਤੇ ਉਹਨਾਂ ਨੇ ਖੁਰਾਕ ਸੁਰੱਖਿਆ ਲਈ ਪਬਲਿਕ ਸਟਾਕ ਹੋਲਡਿੰਗ  ਲਈ ਪੱਕਾ ਹੱਲ ਲੱਭਣ ਲਈ ਮੈਂਬਰਸਿ਼ਪ ਨੂੰ ਅਪੀਲ ਕੀਤੀ । ਉਹਨਾਂ ਨੇ ਇਹ ਵੀ ਕਿਹਾ ਕਿ ਭਾਰਤ ਕੋਲ ਇੱਕ ਸਥਿਰ ਵਾਤਾਵਰਣ ਨੀਤੀ ਹੈ , ਜੋ ਡਬਲਯੂ ਟੀ ਓ ਦੀ ਵਚਨਬੱਧਤਾ ਤੋਂ ਘੱਟ ਲਾਗੂ ਹੋਣ ਵਾਲੀਆਂ ਦਰਾਂ ਨੂੰ ਵਿਚਾਰਦੀ ਹੈ । ਭਾਰਤ ਦੇ ਵਪਾਰਕ ਜਾਂਚ ਉਪਾਵਾਂ ਨੂੰ ਪਾਰਦਰਸ਼ੀ ਢੰਗ ਅਤੇ ਡਬਲਯੂ ਟੀ ਓ ਦੇ ਨਿਯਮਾਂ ਅਨੁਸਾਰ ਕਰਨ ਤੇ ਜ਼ੋਰ ਦਿੰਦਿਆਂ ਉਹਨਾਂ ਨੇ ਇਹ ਵੀ ਕਿਹਾ ਕਿ ਭਾਰਤ ਦੀਆਂ ਬਰਾਮਦਾਂ ਇਹਨਾਂ ਉਪਾਵਾਂ ਦਾ ਇੱਕ ਬਹੁਤ ਛੋਟਾ ਹਿੱਸਾ ਹਨ । ਵਣਜ ਸਕੱਤਰ ਨੇ ਭਾਰਤ ਦੀ ਸਮੀਖਿਆ ਵਿੱਚ ਸਰਗਰਮੀ ਨਾਲ ਹਿੱਸਾ ਲੈਣ ਵਾਲੇ ਮੈਂਬਰਾਂ ਦਾ ਧੰਨਵਾਦ ਕਰਦਿਆਂ ਇਸ ਗੱਲ ਨੂੰ ਉਜਾਗਰ ਕੀਤਾ ਕਿ ਇਹ ਉਹਨਾਂ ਵੱਲੋਂ ਭਾਰਤ ਨਾਲ ਵਪਾਰ ਸੰਬੰਧਾਂ ਨੂੰ ਮਜ਼ਬੂਤ ਕਰਨ ਲਈ ਦਿਖਾਈ ਦਿਲਚਸਪੀ ਦਾ ਸੰਕੇਤ ਹੈ । ਉਹਨਾਂ ਨੇ ਖਾਸ ਤੌਰ ਤੇ ਭਾਰਤ ਦੇ ਅਗਾਂਹ ਵੱਧ ਕੇ ਡਬਲਯੂ ਟੀ ਓ ਲਈ ਕੀਤੇ ਯਤਨਾਂ ਦੇ ਨਾਲ ਨਾਲ ਭਾਰਤ ਦੇ ਬਹੁਤ ਲਿਬਰਲ ਡਿਊਟੀ ਫਰੀ ਟੈਰਿਫ ਪ੍ਰੈਫਰੈਂਸ ਸਕੀਮ ਦੀ ਪ੍ਰਸ਼ੰਸਾ ਕਰਨ ਲਈ ਐੱਲ ਡੀ ਸੀ ਮੈਂਬਰਾਂ ਦਾ ਧੰਨਵਾਦ ਕੀਤਾ । ਭਾਰਤ ਦੀ ਬਹੁਪੱਖੀ ਵਪਾਰ ਪ੍ਰਣਾਲੀ ਅਤੇ ਅੰਤਰਰਾਸ਼ਟਰੀ ਲੋਕਾਂ ਲਈ ਸਕਾਰਾਤਮਕ ਯੋਗਦਾਨ ਜਾਰੀ ਰੱਖਣ ਦੀ ਵਚਨਬੱਧਤਾ ਦੁਹਰਾਈ । ਉਹਨਾਂ ਨੇ ਮੈਂਬਰਸਿ਼ਪ ਨੂੰ ਇਹ ਵੀ ਜਾਣਕਾਰੀ ਦਿੱਤੀ ਕਿ ਭਾਰਤ ਸਮੁੱਚੇ ਘਰੇਲੂ ਵਪਾਰ ਵਾਤਾਵਰਣ ਨੂੰ ਸੁਖਾਲੇ ਅਤੇ ਠੀਕ ਕਰਨ ਲਈ ਵਚਨਬੱਧ ਹੈ , ਕਿਉਂਕਿ ਉਸ ਦਾ ਟੀਚਾ ਵਰਲਡ ਬੈਂਕ ਦੀ ਡੂਇੰਗ ਬਿਜਨੇਸ ਰਿਪੋਰਟ ਦੇ ਚੋਟੀ ਦੇ 50 ਦੇਸ਼ਾਂ ਵਿੱਚ ਆਉਣ ਦਾ ਹੈ । ਭਾਰਤ ਦੀ ਟੀ ਪੀ ਆਰ ਦੇ ਵਿਚਾਰ ਵਟਾਂਦਰੇ ਵਿੱਚ ਥਾਈਲੈਂਡ ਦੇ ਰਾਜਦੂਤ ਮਿਸ ਸੁਨੰਤਾਕੰਗਵਾਲਕੁਲਕੀਜ ਨੇ ਆਪਣੇ ਸਮਾਪਤੀ ਸ਼ਬਦਾਂ ਵਿੱਚ ਇਸ ਪਾਰਦਰਸ਼ੀ ਅਭਿਆਸ ਲਈ ਭਾਰਤ ਦੀ ਵਚਨਬੱਧਤਾ ਅਤੇ ਯਤਨਾਂ ਦੀ ਸ਼ਲਾਘਾ ਕੀਤੀ । ਉਹਨਾਂ ਨੇ ਇਹ ਵੀ ਨੋਟ ਕੀਤਾ ਕਿ ਡਬਲਯੂ ਟੀ ਓ ਮੈਂਬਰਸਿ਼ਪ ਵੱਲੋਂ ਭਾਰਤ ਦੀ ਸਮੀਖਿਆ ਲਈ ਦਿਲਚਸਪੀ ਦਿਖਾਈ ਗਈ ਹੈ ਅਤੇ ਉਹਨਾਂ ਨੇ ਪਿਛਲੇ ਪੰਜ ਸਾਲਾਂ ਵਿੱਚ ਵੱਡੀ ਪੱਧਰ ਤੇ ਆਰਥਿਕ ਮੁੱਦਿਆਂ ਬਾਰੇ ਭਾਰਤ ਵੱਲੋਂ ਚੁੱਕੇ ਕਦਮਾਂ ਦੀ ਜ਼ੋਰਦਾਰ ਸ਼ਲਾਘਾ ਕੀਤੀ । ਭਾਰਤ ਵੱਲੋਂ ਵਸਤਾਂ ਅਤੇ ਸੇਵਾਵਾਂ ਟੈਕਸ ਦੇ ਰੂਪ ਵਿੱਚ ਮਾਰਗ ਤੋੜ ਸਟਰਕਚਰਲ ਸੁਧਾਰ ਲਿਆਉਣ ਲਈ ਸਮੀਖਿਆ ਦੌਰਾਨ ਪ੍ਰਸ਼ੰਸਾ ਕੀਤੀ ਗਈ । ਉਹਨਾਂ ਨੇ ਵਿਸ਼ੇਸ਼ ਤੌਰ ਤੇ ਡਬਲਯੂ ਟੀ ਓ ਦੇ ਵਪਾਰ ਸੁਵਿਧਾ ਸਮਝੌਤੇ ਨੂੰ ਲਾਗੂ ਕਰਨ ਅਤੇ ਦੇਸ਼ ਵਿੱਚ ਈਜ਼ ਆਫ ਡੂਇੰਗ ਬਿਜਨੇਸ ਨੂੰ ਵਧਾਉਣ ਲਈ ਕੀਤੇ ਯੋਗਦਾਨ ਦਾ ਜਿ਼ਕਰ ਕੀਤਾ ਅਤੇ ਉਹਨਾਂ ਨੇ ਸਰਹੱਦੋਂ ਪਾਰ ਵਪਾਰ ਲਈ ਭਾਰਤ ਦੀ ਰੈਕਿੰਗ ਵਿੱਚ ਹੋਏ ਸੁਧਾਰ ਨੂੰ ਦੇਖਦਿਆਂ ਕਿਹਾ ਕਿ ਇਹ ਡੂਇੰਗ ਬਿਜਨੇਸ ਰਿਪੋਰਟ ਤਹਿਤ ਇੱਕ ਸੰਕੇਤ ਹੈ । ਉਹਨਾਂ ਨੇ ਇਹ ਨੋਟ ਕੀਤਾ ਕਿ ਇਹ ਭਾਰਤ ਵੱਲੋਂ ਆਪਣੀ ਐੱਫ ਡੀ ਆਈ ਨੀਤੀਆਂ ਵਿੱਚ ਖੁੱਲਾਪਣ ਅਤੇ ਭਾਰਤ ਵੱਲੋਂ ਕੌਮੀ ਬੌਧਿਕ ਸੰਪਦਾ ਅਧਿਕਾਰ ਨੀਤੀ 2016 ਲਈ ਚੁੱਕੇ ਗਏ ਕਦਮਾਂ ਦੀ ਡਬਲਯੂ ਟੀ ਓ ਮੈਂਬਰਸਿ਼ਪ ਨੇ ਸ਼ਲਾਘਾ ਕੀਤੀ ਹੈ ।
ਡਬਲਯੂ ਟੀ ਓ ਦੀ ਟੀ ਪੀ ਆਰ ਸੰਸਥਾ ਦੇ ਚੇਅਰਪਰਸਨ ਵੱਲੋਂ ਸਮਾਪਤੀ ਸ਼ਬਦਾਂ ਨਾਲ ਇਹ ਮੀਟਿੰਗ ਖ਼ਤਮ ਹੋਈ । ਚੇਅਰਮੈਨ ਰਾਜਦੂਤ ਹਾਰਾਲਡ ਐੱਸਪੀਲੁੰਡ ਨੇ ਭਾਰਤ ਨੂੰ ਸਮੀਖਿਆ ਦੌਰਾਨ ਮਜ਼ਬੂਤ ਆਰਥਿਕ ਵਾਧੇ ਲਈ ਵਧਾਈ ਦਿੱਤੀ ਅਤੇ ਟੀ ਪੀ ਆਰ ਅਭਿਆਸ ਦੌਰਾਨ ਭਾਰਤ ਦੇ ਸਹਿਯੋਗ ਨੂੰ ਸਹਿਲਾਇਆ ।
ਵਾਈ ਬੀ / ਐੱਸ ਐੱਸ
(Visitor Counter : 194